Document ID: 31996D0419

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιουνίου 1996 για τη θέσπιση συμπληρωματικού ερευνητικού προγράμματος εκτελούμενου από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας (1996-1999) (96/419/Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,
την πρόταση που υπέβαλε η Επιτροπή (1) μετά από διαβουλεύσεις με την επιστημονική και τεχνική επιτροπή,
τη γνώμη του Ευρωπαϊκού Κοινοβουλίου (2),
Εκτιμώντας:
ότι η ανάπτυξη της πυρηνικής ιατρικής στην Ευρωπαϊκή Ένωση συμβάλλει στο στόχο της προστασίας της υγείας του ανθρώπου που καθόρισε η εν λόγω Ένωση 7 ότι απαιτείται και επιβάλλει εντατικότερη χρησιμοποίηση των αντιδραστήρων δοκιμών για ιατρικούς σκοπούς 7
ότι στο πλαίσιο της κοινής πολιτικής στον τομέα της επιστήμης και τεχνολογίας, το ερευνητικό πρόγραμμα αποτελεί ένα από τα κυριότερα μέσα που διαθέτει η Ευρωπαϊκή Κοινότητα Ατομικής Ενέργειας για να συντείνει στην ασφαλή χρησιμοποίηση της πυρηνικής ενέργειας 7
ότι οι συνεισφορές για το συμπληρωματικό αυτό πρόγραμμα θα προέλθουν από τις Κάτω Χώρες, τη Γερμανία και τη Γαλλία είτε άμεσα είτε μέσω συμφωνιών με ερευνητικούς οργανισμούς,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Θεσπίζεται συμπληρωματικό πρόγραμμα που αφορά την εκμετάλλευση του ερευνητικού αντιδραστήρα υψηλής ροής (HFR), αποκαλούμενο στο εξής «πρόγραμμα» οι στόχοι του οποίου καθορίζονται στο παράρτημα Ι, για τετραετή περίοδο από την 1η Ιανουαρίου 1996.
Άρθρο 2
Οι οικονομικές συνεισφορές που κρίνονται αναγκαίες για την εκτέλεση του προγράμματος ορίζονται στο παράρτημα ΙΙ.
Άρθρο 3
Οι δραστηριότητες του HFR, περιλαμβανομένων των οικονομικών πλευρών, επιτηρούνται από το διοικητικό συμβούλιο του Κοινού Κέντρου Ερευνών.
Άρθρο 4
1. Κάθε έτος, πριν από τις 15 Απριλίου, η Επιτροπή διαβιβάζει, στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή, έκθεση με αντικείμενο την εφαρμογή της παρούσας απόφασης.
2. Η έκθεση συνοδεύεται από τις παρατηρήσεις του διοικητικού συμβουλίου. Το διοικητικό συμβούλιο μπορεί επίσης, μέσω της Επιτροπής, να υποβάλει, στο Ευρωπαϊκό Κοινοβούλιο, το Συμβούλιο, και την Οικονομική και Κοινωνική Επιτροπή, χωριστή έκθεση για κάθε ζήτημα που αφορά την εφαρμογή της παρούσας απόφασης.
Άρθρο 5
Η παρούσα απόφαση απευθύνεται στα κράτη μέλη.
Λουξεμβούργο, 27 Ιουνίου 1996.

Labels: 2
14
7
0
15